Esomeprazolul este un medicament antiulceros, un inhibitor al pompei de protoni, fiind utilizat pentru scăderea producției acide gastrice în: boala de reflux gastro-esofagian, ulcerul gastroduodenal și sindromul Zollinger-Ellison. Eficacitatea sa este similară cu cea a altor inhibitori de pompă de protoni. Căile de administrare disponibile sunt intravenoasă și orală.

Este izomerul (S)-(−) al omeprazolului.

Molecula a fost patentată în 1993 și a fost aprobată pentru uz medical în anul 2000. Medicamentul este disponibil sub formă de medicament generic și fără prescripție în mai multe țări.

Utilizări medicale 
Esomeprazolul este utilizat în:
 boala de reflux gastro-esofagian (BRGE)
 ulcerul gastroduodenal
 vindecarea sau prevenirea ulcerelor gastrice asociate tratamentului cu AINS
 sindromul Zollinger-Ellison
 eradicarea infecției cu Helicobacter pylori, în asociere cu antibiotice potrivite (metronidazol, claritromicină)

Note

Vezi și 
 Dexlansoprazol
 Lansoprazol
 Omeprazol
 Pantoprazol
 Rabeprazol
 Tenatoprazol

Inhibitori ai pompei de protoni
Benzimidazoli
Eteri fenolici
Piridine
Sulfoxizi